Esna
<s>Esna (arapski: سنا/Isnā) je grad od 90,355 stanovnika na jugu Egipta u Muhafazi Luksor.</s>

<s>Geografske karakteristike</s>

<s>Esna se nalazi u Gornjem Egiptu, u dolini Nila, udaljena 55 km južno od svog administrativnog centra Luksora.</s>

<s>Esna je centar agrarnog kraja i turistička destinacija za kruzere iz Luksora, koji se zaustavljaju u Esni radi posjeta njegovom hramu, koji i dandanas stoji u centru grada, u iskopanoj jami, 9 metara ispod današnjeg nivoa tla.</s>

<s>Esna je poznata i po dvije brane sa ustavama za brodove, koje skreću vode za kanal Kelebiju, koji navodnjava velik dio Muhafaze Kena.</s><s>Novija brana izgrađena 1996. ima i novi efikasniji tip turbina koje proizvode 14.28 Mw električne energije.</s>

<s>Historija</s>

<s>U Drevnom Egiptu grad se zvao Iunin ili Ta-Senet, a za Antike - Latopolis.</s><s>Od srednjeg vijeka je trgovište i usputna stanica karavana za Sudan.</s><s>Iz tih vremena ostao je karavansaraj i minaret jedan od najstarijih u zemlji.</s>

<s>Hram 
Esnin hram datira iz ptolemejskih i rimskih vremena i jedan je od posljednjih hramova podignutih u Egiptu.</s><s>Bio je posvećen bogu Hnumu i nekolicini drugih božanstava, uključujući Neita, Heku, Satisa i Menhit.</s>

<s>Hram je bio podignut prema planu sličnom hramovima u Edfuu i Denderi, ali jedino što je preostalo od njega je hipostilna dvorana koju je sagradio Rimski car Klaudije kad je proširivao ranije zdanje.</s><s>Najstariji dio građevine koji se danas vidi (a to je 1 /4) je zapadni (stražnji) zid koji bi bio fasada orginalnog hrama, dekorirana sa reljefima posvećenim Ptolemeju VI i Ptolemeju VII.</s>

<s>Krov hipostilne dvorane poduprt sa 24 stupa, stoji još uvijek netaknut.</s><s>Stupivi sa raznim cvijetnim kapitelima, dekorirani su tekstovima koji opisuju vjerske svetkovine u gradu i nekoliko rimskih careva prije bogova.</s><s>Na jednom od stupova prikazan je car Trajan kako pleše pred božicom Menhit.</s>

<s>Na sjevernom zidu hipostilne dvorane nalazi se reljef sa scenom tradicionalnog inventara faraonskih zvjeradi (koja predstavlja zle duhove).</s><s>Na uglu istočnog zida, nalazi se zagonetni reljef donjeg dijela kalendara, za kog se pretpostavlja da je kriptografska himna bogu Hnumu, hijeroglifi na njemu su uglavnom krokodili, a u suprotnom uglu na istom zidu hijeroglifi ovnova.</s><s>Tu se nalazi i mala prostorija, nalik na onu pronađenu u hramu Edfuu, koja je možda bila soba za presvlačenje svećenika, a možda i kapela sa kartušom Domicijana.</s>

<s>Dekoracije na južnom zidu dao je napraviti Septimije Sever i njegovi sinovi, Geta i Karakala, jer su na tim hijeroglifima opisani oni, a tek onda bogovi.</s><s>Na gornjim dijelovima sjevernog i južnog zida nalaze se kalendari.</s>

<s>Strop hipostilne dvorane na sjevernoj polovici dekoriran je egipatskim astronomskim figurama, a na južnoj rimskim znakovima zodijaka.</s>

<s>U dvorištu ispred hrama nalazi se skulptura malo poznate boginje Menhit, sa glavom lava, nju su u Esni štovali kao ženu boga Hnuma.</s>

<s>Ostale znamenitosti  
promenada uz Nil bila je ukrašena kartušama Marka Aurelija, po njoj su išle procesije prema hramu, u iste svrhe koristi se i danas.</s>

<s>Pored grada nalazi se nekropola koja se koristila od Starog kraljevstva do Ptolemejskog Kraljevstva.</s>

<s>Izvori</s>

<s>Vanjske veze</s>

<s>Welcome to Esna</s>

<s>Gradovi u Egiptu
Arheološka nalazišta u Egiptu</s>

